Պաշշար Ուարտա

Պաշշար Մատի Ուարտա (‎‎, 15 Յունիս 1969, Պաղտատ, Իրաք), Քաղդէական կաթոլիկ եկեղեցիի հոգեւորական, Էրպիլի ներկայիս արքեպիսկոպոս«Noi siamo odiati perché ci ostiniamo a esistere come cristiani»։

 Կենսագրութիւն 
Պաշշար Ուարտան ծնած է 1969 թուականի Յունիս 15-ին Պաղտատի մէջ։ Ուսանած է Պաղտատի Սուրբ Պետրոս Քաղդէական ճեմարանին մէջ եւ 1993 թուականին ստացած քահանայական ձեռնադրութիւն։ 1995 թուականին անդամագրուած է Ռեդեմպտորիստներու միաբանութեան ֆլամանդական մասնաճիւղին։ 1999 թուականին Լյովէնի կաթոլիկ համալսարանին մէջ ստանալով մագիստրոսի աստիճան՝ վերադարձած է Իրաք։

2007 թուականէն Պաշշար Ուարտան պաշտօնավարած է որպէս Զախոյի թեմի Առաքելական կառավարիչ՝ մինչեւ վերջինիս միաւորումը Ամադիյահի թեմի հետ՝ 2013 թուականի Յունիսին։

2009 թուականին Քաղդէական կաթոլիկ եկեղեցի եպիսկոպոսներու ժողովը Ուարտային ընտրած է Էրպիլի արքեպիսկոպոս։ 2010 թուականին Պենեդիկտոս XVI Հռոմի պապը կը հաստատէ այս ընտրութիւնը եւ նոյն թուականի Յուլիս 3-ին ան կ'արժանանայ եպիսկոպոսական ձեռնադրութեան։

17 Մայիս 2017-ին, Լոնտոնի Քլարընս Հաուզ (Clarence House) պալատին մէջ զինք ընդունեց Նորին Արքայական Մեծութիւն Ուէյլսի իշխան Չարլզը։

Արքեպիսկոպոս Ուարտա քաջածանօթ է Իրաքի քրիստոնեաներու եւ փոքրամասնութիւններու պաշտպանութեան ու աջակցութեան ուղղուած իր լայնածաւալ գործունէութեամբ։ Իրաքի մէջ քրիստոնէական ներկայութեան պահպանմանն ուղղուած անոր ջանքերը մեծ ուշադրութեան արժանացած են բազմաթիւ լրատուամիջոցներու հետ հարցազրոյցներու եւ աշխարհի տարբեր համալսարաններու ու խորհուրդներու մէջ արտասանած ճառերու միջոցով, ներառեալ՝ Ճորճթաուն համալսարանը (2018), CNA-ը (2018), Catholic Herald-ը (2020), BBC HARDtalk-ը (2022), Catholic New York թերթը (2022), The Tablet-ը (2022) եւ Prospect Magazine-ը (2017)։

3 Դեկտեմբեր 2019-ին, Նիւ Եորքի մէջ, ան ելոյթ ունեցաւ ՄԱԿ-ի Ապահովութեան Խորհուրդի նիստին՝ նուիրուած Իրաքի կացութեան, որ տեղի կ'ունենար նոյն տարուան Հոկտեմբերին իրաքցի երիտասարդութեան բողոքի ցոյցերու մթնոլորտին մէջ։

Նոյեմբեր 2023-ին՝ Կազայի պատերազմի սկսելէն քիչ անց, Արքեպիսկոպոս Ուարտա իր մտահոգութիւնը յայտնեց, որ հակամարտութիւնը կրնայ խաթարել տարածաշրջանային կայունութիւնը եւ աւելի եւս հարուածել քրիստոնէական համայնքները։ «[Իրաքի մէջ] մարդիկ իսկապէս կը վախնան, որ բռնութիւնը կրնայ տարածուիլ Կազայի սահմաններէն դուրս։ Խօսելով բոլոր մարդոց, եւ յատկապէս փոքրամասնութիւններուն անունէն, որոնք հակամարտութիւններու ժամանակ սովորաբար աւելի շատ կը տառապին քան միւսները՝ կ'աղաչենք Աստուծոյ, որ այլեւս պատերազմ չըլլայ։ Մենք կը խնդրենք բոլոր առաջնորդներէն եւ ազդեցութիւն ունեցողներէն՝ հանդարտեցնել իրավիճակը։ Աստուած մի արասցէ, որ այս պատերազմը անցնի այն սահմանները, որոնք վերջերս տեսանք։ Հին հաշիւներու մաքրումը վտանգի տակ պիտի դնէ ամբողջ տարածաշրջանի հասարակական համախմբուածութիւնը։ Սուրիոյ կացութիւնը դեռ չէ կարգաւորուած, ոչ ալ Իրաքինը»։

Դեկտեմբեր 2024-ին, Արքեպիսկոպոս Ուարտա նշեց, որ Սուրիոյ ներկայ իրավիճակը կը մնայ «բաւական անորոշ»՝ առանց յստակ պատկերացումի, թէ ինչ կը սպասել երկրին եւ անոր բնակիչներուն ապագային։ Ան շեշտեց նոր սահմանադրութեան մը յոյսը, որ պիտի խթանէ ներառական հասարակութիւն մը բոլոր սուրիացիներուն, ներառեալ՝ կրօնական փոքրամասնութիւններուն համար։

 Պատկերասրահ 

 Ծանօթագրութիւններ 

 Արտաքին յղումներ 
 Պաշշար Ուարտա արքեպիսկոպոս, Կաթոլիկ նուիրապետութիւն

Ստորոգութիւն:1969 ծնունդներ
Ստորոգութիւն:15 Յունիսի ծնունդներ
Ստորոգութիւն:Արքեպիսկոպոսներ